CELEX: 32019R0249
Language: el
Date: 2019-02-12 00:00:00
Title: Εκτελεστικός κανονισμός (ΕΕ) 2019/249 της Επιτροπής, της 12ης Φεβρουαρίου 2019, σχετικά με την αναστολή των δασμολογικών προτιμήσεων για ορισμένες δικαιούχους χώρες του ΣΓΠ όσον αφορά ορισμένα τμήματα του ΣΓΠ, σύμφωνα με τον κανονισμό (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων κατά την περίοδο 2020-2022

13.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 42/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/249 ΤΗΣ ΕΠΙΤΡΟΠΗΣ
         της 12ης Φεβρουαρίου 2019
         σχετικά με την αναστολή των δασμολογικών προτιμήσεων για ορισμένες δικαιούχους χώρες του ΣΓΠ όσον αφορά ορισμένα τμήματα του ΣΓΠ, σύμφωνα με τον κανονισμό (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων κατά την περίοδο 2020-2022
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 (1), και ιδίως το άρθρο 8 παράγραφος 3,
         Αφού ζήτησε τη γνώμη της επιτροπής γενικευμένων δασμολογικών προτιμήσεων, κατά την έννοια του άρθρου 39 του κανονισμού (ΕΚ) αριθ. 978/2012,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 8 παράγραφος 1 του κανονισμού (ΕΕ) αριθ. 978/2012, οι δασμολογικές προτιμήσεις του γενικού καθεστώτος του συστήματος γενικευμένων προτιμήσεων (ΣΓΠ) αναστέλλονται όσον αφορά προϊόντα ενός τμήματος του ΣΓΠ καταγωγής δικαιούχου χώρας του ΣΓΠ, όταν η μέση αξία των εισαγωγών αυτών των προϊόντων στην Ένωση από τη δικαιούχο χώρα του ΣΓΠ υπερβαίνει, επί τρία συναπτά έτη, τα όρια που αναφέρονται στο παράρτημα VI του εν λόγω κανονισμού.
                  
               
                     (2)
                  
                  
                     Σύμφωνα με το άρθρο 8 παράγραφος 2 του κανονισμού (ΕΕ) αριθ. 978/2012 και με βάση τις εμπορικές στατιστικές σχετικά με τα ημερολογιακά έτη 2012-2014, ο εκτελεστικός κανονισμός (ΕΕ) 2016/330 της Επιτροπής (2) θέσπισε τον κατάλογο τμημάτων προϊόντων για τα οποία οι δασμολογικές προτιμήσεις ανεστάλησαν από την 1η Ιανουαρίου 2017 έως τις 31 Δεκεμβρίου 2019.
                  
               
                     (3)
                  
                  
                     Σύμφωνα με το άρθρο 8 παράγραφος 3 του κανονισμού (ΕΕ) αριθ. 978/2012, η Επιτροπή, ανά τριετία, αναθεωρεί τον εν λόγω κατάλογο εκδίδοντας εκτελεστική πράξη για την αναστολή ή την εκ νέου ενεργοποίηση των δασμολογικών προτιμήσεων.
                  
               
                     (4)
                  
                  
                     Ο αναθεωρημένος κατάλογος θα πρέπει να εφαρμόζεται για τρία έτη από την 1η Ιανουαρίου 2020. Ο κατάλογος βασίζεται στις εμπορικές στατιστικές για τα ημερολογιακά έτη 2015-2017 που ήταν διαθέσιμες την 1η Σεπτεμβρίου 2018 και λαμβάνει υπόψη εισαγωγές από δικαιούχους χώρες του ΣΓΠ που παρατίθενται στο παράρτημα II του κανονισμού (ΕΕ) αριθ. 978/2012, όπως αυτός ίσχυε την εν λόγω ημερομηνία. Ωστόσο, δεν λαμβάνεται υπόψη η αξία των εισαγωγών από δικαιούχους χώρες του ΣΓΠ, οι οποίες από την 1η Ιανουαρίου 2020 δεν επωφελούνται πλέον από δασμολογικές προτιμήσεις βάσει του άρθρου 4 παράγραφος 1 στοιχείο β) του κανονισμού (ΕΕ) αριθ. 978/2012,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αναστέλλονται οι δασμολογικές προτιμήσεις που αναφέρονται στο άρθρο 7 του κανονισμού (ΕΕ) αριθ. 978/2012 για τον κατάλογο προϊόντων των τμημάτων του ΣΓΠ που ορίζεται στο παράρτημα του παρόντος κανονισμού, όσον αφορά τις οικείες δικαιούχους χώρες του ΣΓΠ.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2020 έως τις 31 Δεκεμβρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 303 της 31.10.2012, σ. 1.
         
            (2)  Εκτελεστικός κανονισμός (ΕΕ) 2016/330 της Επιτροπής, της 8ης Μαρτίου 2016, σχετικά με την αναστολή των δασμολογικών προτιμήσεων για ορισμένες δικαιούχους χώρες του ΣΓΠ όσον αφορά ορισμένα τμήματα του ΣΓΠ, σύμφωνα με τον κανονισμό (ΕΕ) αριθ. 978/2012 για την εφαρμογή συστήματος γενικευμένων δασμολογικών προτιμήσεων κατά την περίοδο 2017-2019 (ΕΕ L 62 της 9.3.2016, σ. 9).
      
      
         
            ΠΑΡΑΡΤΗΜΑ
            Κατάλογος των τμημάτων του ΣΓΠ για τα οποία αναστέλλονται οι δασμολογικές προτιμήσεις που αναφέρονται στο άρθρο 7 του κανονισμού (ΕΕ) αριθ. 978/2012, όσον αφορά τις οικείες δικαιούχους χώρες του ΣΓΠ
            
                         
                     
                     
                        
                           Στήλη Α: όνομα χώρας
                     
                  
                         
                     
                     
                        
                           Στήλη Β: τμήμα ΣΓΠ [άρθρο 2 στοιχείο ι) του κανονισμού ΣΓΠ]
                     
                  
                         
                     
                     
                        
                           Στήλη Γ: περιγραφή
                     
                  
                        A
                     
                     
                        B
                     
                     
                        Γ
                     
                  
                        Ινδία
                     
                     
                        Τ-6α
                     
                     
                        Ανόργανες και οργανικές χημικές ουσίες
                     
                  
                        Τ-11α
                     
                     
                        Υφαντικές ύλες
                     
                  
                        Τ-14
                     
                     
                        Μαργαριτάρια και πολύτιμα μέταλλα
                     
                  
                        Τ-15α
                     
                     
                        Σίδηρος, χάλυβας και είδη σιδήρου και χάλυβα
                     
                  
                        Τ-15β
                     
                     
                        Βασικά μέταλλα (εκτός του σιδήρου και του χάλυβα), είδη από βασικά μέταλλα (εκτός από είδη σιδήρου και χάλυβα)
                     
                  
                        Τ-17α
                     
                     
                        Οχήματα και υλικό για σιδηροδρομικές ή τροχιοδρομικές γραμμές
                     
                  
                        Τ-17β
                     
                     
                        Οχήματα με κινητήρα, ποδήλατα, αεροσκάφη και διαστημόπλοια, σκάφη και λέμβοι
                     
                  
                        Ινδονησία
                     
                     
                        Τ-1α
                     
                     
                        Ζώντα ζώα και ζωικά προϊόντα εκτός των ψαριών
                     
                  
                        Τ-3
                     
                     
                        Ζωικά ή φυτικά έλαια, λίπη και κεριά
                     
                  
                        Τ-5
                     
                     
                        Προϊόντα ορυκτά
                     
                  
                        Τ-9α
                     
                     
                        Ξύλο και τεχνουργήματα από ξύλο· ξυλάνθρακας
                     
                  
                        Κένυα
                     
                     
                        Τ-2α
                     
                     
                        Ζωντανά φυτά και ανθοκομικά προϊόντα